— Ёсць пэўныя працэдуры. Калі мы праводзім двухдзённы канцэрт на пляцоўцы каля ратушы, то, вядома, мы павінны запытацца дазвол ва ўласніка — гарадской адміністрацыі. Гэта працэдура хутчэй фармальная. Галоўнае, каб цябе не апярэдзілі і не запланавалі нейкае іншае мерапрыемства на той самы час. Таму звычайна абмяркоўваем выкарыстанне гарадскіх пляцовак з бургамістрам, Яраславам Бароўскім, вельмі адкрытым для беларускіх культурных ініцыятыў. Я не мушу прадстаўляць сцэнарый да гарадскіх уладаў. Я маю абавязак толькі перад сабой, каб напісаць якасны план выступлення. Хаця на фальклорных фестывалях бывае і імправізацыя.